CELEX: 32018D0846
Language: et
Date: 2018-05-30 00:00:00
Title: Euroopa Parlamendi ja nõukogu otsus (EL) 2018/846, 30. mai 2018, Euroopa Liidu Solidaarsusfondi kasutuselevõtmise kohta toetuse maksmiseks Kreekale, Hispaaniale, Prantsusmaale ja Portugalile

8.6.2018   
            
            
               ET
            
            
               Euroopa Liidu Teataja
            
            
               L 144/3
            
         EUROOPA PARLAMENDI JA NÕUKOGU OTSUS (EL) 2018/846,
   30. mai 2018,
   Euroopa Liidu Solidaarsusfondi kasutuselevõtmise kohta toetuse maksmiseks Kreekale, Hispaaniale, Prantsusmaale ja Portugalile
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta, (1) eriti selle artikli 4 lõiget 3,
   võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, (2) eriti selle punkti 11,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Liidu Solidaarsusfondi (edaspidi „fond“) eesmärk on võimaldada liidul kiiresti, tulemuslikult ja paindlikult reageerida kriisiolukordadele ning näidata üles solidaarsust katastroofide tagajärjel kannatanud piirkondade elanikega.
            
         
               (2)
            
            
               Nõukogu määruse (EL, Euratom) nr 1311/2013 (3) artikli 10 kohaselt ei tohi fond ületada iga-aastast maksimaalset summat, milleks on 500 000 000 eurot (2011. aasta hindades).
            
         
               (3)
            
            
               1. septembril 2017 esitas Kreeka taotluse võtta fond kasutusele pärast maavärinat, mis tabas 12. juunil 2017 Egeuse mere põhjaosas asuvat Lesbose saart.
            
         
               (4)
            
            
               22. detsembril 2017 esitas Hispaania taotluse võtta fond kasutusele pärast metsatulekahjusid, mis toimusid ajavahemikul 10.–17. oktoobrini 2017 Loode-Hispaanias Galicia autonoomses piirkonnas.
            
         
               (5)
            
            
               27. novembril 2017 esitas Prantsusmaa taotluse võtta fond kasutusele pärast seda, kui Saint Martini saart tabas 5. ja 6. septembril 2017 orkaan Irma ning Guadeloupe'i 18. ja 19. septembril 2017 orkaan Maria.
            
         
               (6)
            
            
               17. juulil 2017 esitas Portugal esialgse taotluse rahalise toetuse saamiseks fondist 17. juunil 2017 puhkenud ränkade tulekahjude tõttu. Ent kuna Portugali tabasid ajavahemikul juunist oktoobrini 2017 uued põlengud, ajakohastas Portugal oma taotlust 13. oktoobril 2017 ja uuesti 14. detsembril 2017, esitades sealhulgas uuendatud hinnangu 2017. aasta juunist oktoobrini toimunud tulekahjudest tingitud kahju kogusumma kohta.
            
         
               (7)
            
            
               Kreeka, Hispaania, Prantsusmaa ja Portugali taotlused täidavad fondist finantsabi saamise tingimused, mis on sätestatud määruse (EÜ) nr 2012/2002 artiklis 4.
            
         
               (8)
            
            
               Seepärast tuleks fondi vahendid kasutusele võtta, et anda Kreekale, Prantsusmaale, Portugalile ja Hispaaniale rahalist abi.
            
         
               (9)
            
            
               Selleks et minimeerida fondi vahendite kasutuselevõtuks vajalikku aega, tuleks käesolevat otsust kohaldada alates selle vastuvõtmise kuupäevast,
            
         ON VASTU VÕTNUD KÄESOLEVA OTSUSE:
   Artikkel 1
   Liidu 2018. aasta üldeelarve raames võetakse kulukohustuste assigneeringute ja maksete assigneeringutena kasutusele Euroopa Liidu Solidaarsusfondi vahendid, et anda abi Kreekale (summas 1 359 119 eurot), Hispaaniale (summas 3 228 675 eurot), Prantsusmaale (summas 48 906 025 eurot) ja Portugalile (summas 50 673 132 eurot).
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   Seda kohaldatakse alates 30. maist 2018.
   
      Strasbourg, 30. mai 2018
      
         
            Euroopa Parlamendi nimel
         
         
            president
         
         A. TAJANI
      
      
         
            Nõukogu nimel
         
         
            eesistuja
         
         L. PAVLOVA
      
   
   
      (1)  EÜT L 311, 14.11.2002, lk 3.
   
      (2)  ELT C 373, 20.12.2013, lk 1.
   
      (3)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).